Πανικός (ταινία, 1969)

Το Πανικός είναι ελληνική δραματική ταινία δράσης του 1969, σε παραγωγή Φίνος Φιλμ και σε σκηνοθεσία - σενάριο Σταύρου Τσιώλη. 

 Πλοκή 

Σε αυτήν την ασπρόμαυρη δραματική περιπέτεια, ο Μάρκος Μαράς, ένας πλούσιος και διαζευγμένος άνδρας που επιστρέφει στην Αθήνα από τη Ρόδο όπου είχε πάει για δουλειές πληροφορείται πως έχουν απαγάγει το παιδί του, τον Τασούλη. Η σπείρα του ζητά λύτρα και εκείνος, παρά την αντίθεση της αστυνομίας, συμφωνεί να τα δώσει, αλλά με τη μορφή σημαδεμένων χαρτονομισμάτων, όπως του υποδεικνύει ο αστυνόμος Μακρίδης. Καθώς όμως το παιδί πάσχει από μια σπάνια αρρώστια και πρέπει να του χορηγηθεί ένα φάρμακο μέσα στις επόμενες πέντε ημέρες, ένας μέλος της συμμορίας, που λυπάται το παιδί, βγαίνει προς εύρεση του φαρμάκου και τελικά εντοπίζεται το κρησφύγετό τους.

 Διανομή  
+ΗθοποιόςΡόλοςΚώστας Καζάκοςεπιθεωρητής Βασίλης ΜακρίδηςΆγγελος ΑντωνόπουλοςΜάρκος ΜαράςΣοφία ΡούμπουΈλενα ΜαράΝίκος ΓαλανόςΔημήτρηςΤάσος ΔαρδαμάνηςΤάσος Μαράς (Τασούλης)Ντίνος ΚαρύδηςΓιώργος ΓεωργίουΣπύρος ΚαλογήρουΝίκοςΖώρας Τσάπεληςαστυνομικός διευθυντής Βασίλης ΑπέργηςΝάσος ΚεδράκαςΜανώλης ΧατζηνάκοςΚώστας ΝαόςΠαναγιώτηςΜαίρη Μεταξάγυναίκα στο φαρμακείοΓρηγόρης ΕυαγγελάτοςΜιχάληςΈλια ΚαλλιγεράκηγκουβερνάνταΓιώργος ΚωβαίοςαπαγωγέαςΓκόλφω Μπίνηγυναίκα στο νυχτερινό κέντρο

 Παραγωγή 
Η ταινία είναι γεμάτη από σκηνές καταδίωξης με αυτοκίνητα σε όλη την Αθήνα, ακόμα και στην πλατεία Συντάγματος.  Πρόκειται για ένα από τα τελευταία χαρακτηριστικά δείγματα του είδους νουάρ στον παλιό ελληνικό κινηματογράφο. 

Ο σκηνοθέτης έχει πει για την ταινία:«Ο κύριος Φιλοποίμην τότε ήθελε έναν σκηνοθέτη που να μπορεί να μεταφέρει τη δράση και τους γρήγορους ρυθμούς του αμερικανικού κινηματογράφου στον ελληνικό… Έβλεπε τα πάντα, ήταν ενημερωμένος. Του άρεσε τότε μια ταινία του Πίτερ Γέιτς, το ‘Μπούλιτ’. Εξαιτίας του ‘Μπούλιτ’ έκανα τον ‘Πανικό’». Ο Πανικός κυκλοφόρησε για πρώτη φορά στις κινηματογραφικές αίθουσες στις 20 Νοεμβρίου 1969.  Κόβοντας 260.627 εισιτήρια, κατατάχθηκε στην 25η θέση ανάμεσα σε 99 ταινίες της ίδιας σεζόν. 

Το 1969, η ταινία απέσπασε το Βραβείο Καλύτερης Μουσικής (Κώστας Καπνίσης) στο 10ο Φεστιβάλ Κινηματογράφου Θεσσαλονίκης. 

Το 2007, η ταινία προβλήθηκε στο 48ο Φεστιβάλ Κινηματογράφου Θεσσαλονίκης στο πλαίσιο του αφιερώματος Σε σκοτεινούς δρόμους: Το φιλμ νουάρ στον ελληνικό κινηματογράφο. 

 Παραπομπές 

Εξωτερικές πηγές
Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, 2000, σελ.167

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1969
Κατηγορία:Ελληνόφωνες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ελληνικές ταινίες δράσης
Κατηγορία:Ταινίες με μουσική σύνθεση Κώστα Καπνίση
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές ασπρόμαυρες ταινίες

Κατηγορία:Ταινίες γυρισμένες στην Αθήνα
Κατηγορία:Ταινίες τοποθετημένες στην Ελλάδα